**Danmarkspremiere på Opel Frontera – en elbil til folket til en frapris på 199.900 kr.**  
**Opel er klar til at sætte strøm til hverdagen for danske bilister, når den nye Opel Frontera får Danmarkspremiere i uge 21. Den rummelige og fuldelektriske SUV kan opleves hos alle Opel-forhandlere landet over – og med en frapris på kun 199.900 kr. for Edition-varianten gør Frontera det muligt for endnu flere familier at vælge elbil uden at gå på kompromis med plads, komfort eller funktionalitet. Som en ekstra tryghed leveres Frontera med 5 års fabriksgaranti.\***

*”Vi glæder os rigtig meget til at introducere Frontera i Danmark”,* understreger Commercial Manager hos Wismo Group, Lars Styrk Baggersgaard og fortsætter: *”Det er en bil, der er skabt med tanke på familiens hverdag – rummelig, praktisk og nem at leve med. Og med en frapris på bare 199.900 kr. er det ikke bare en attraktiv elbil, men også blandt klassens billigste elektriske SUV´er* – *hvilket gør det muligt for endnu flere danskere at tage springet til el*."

**Stærkt design og maksimal funktion**  
Frontera skiller sig ud med sin robuste fremtoning, den karakteristiske Opel Vizor-front og det nye “Blitz”-emblem. Den opretstående front, brede hjulkasser og markante C-stolpe skaber visuel tyngde, mens kabinen tilbyder rummelighed med plads til op til fem personer, en bagagerumsvolumen på 460 liter og hele 1.600 liter bagageplads med anden sædderække lagt ned.

**Smart teknologi og komfort i hverdagen**

Kabinen er udstyret med gennemtænkte detaljer som Opels digitale Pure Panel med to 10” skærme, trådløs opladning, op til fem USB-C-porte og trådløs Apple CarPlay/ Android Auto\*\*. Intelli-Seats sikrer høj siddekomfort, mens opbevaringsløsninger og slidstærke materialer gør bilen ideel til familier og aktiv livsstil. (\*\*Udstyrsniveauet afhænger af den valgte variant.)

**Elektrisk hverdag uden begrænsninger**  
Frontera Electric er udstyret med en 113 hk (83 kW) elmotor og et 44 kWh LFP-batteri, der leverer en energieffektivitet på 176 Wh/km og en rækkevidde på op til 305 km (WLTP). Med mulighed for hurtigopladning (op til 100 kW) og dermed en ladehastighed fra 20 til 80 % på ned til 26 minutter, er Frontera skabt til både by, pendling og familieliv.

**Maksimal værdi i tre varianter**

Indstigningsmodellen”Edition” til 199.900 kr. er udstyret med en bred vifte af udstyr: 16” stålfælge, indfarvede kofangere, sorte sidespejlskapper, el-justerbare sidespejle, tonede bagruder, halogen baglygter, smartphone station med 10” digitalt førerdisplay, USB-C opladningsport foran, Bluetooth handsfree og stemmestyring, parkeringssensor bag, skiltegenkendelse, fartbegrænser, aktiv vognbaneassistent, automatisk nødbremse og træthedsregistrering.

”Elegance”-versionen har en pris på 214.990 kr. og listen af udstyr på dette niveau omfatter bl.a.: varme i forsæder, opvarmet rat i vegansk kunstlæder, opvarmet forrude, klimaanlæg (1 zone), Intelli-Seat komfortsæder, multimedia infotainment ”CRONY” med DAB+ radio, 10” HD-touchskærm med 3D-navigation, 6 højttalere, trådløs Apple CarPlay ™ og Android Auto ™, bakkamera, trådløs opladning af smartphone og midterarmlæn foran med opbevaringsrum.

Topniveauet ”GS” fås til 229.990 kr. og tilbyder i tillæg til ”Elegance”-versionen bl.a. 17” alufælge, GS Style Pack, højglans sorte sidespejle (elektrisk justerbare, opvarmede og sammenklappelige), sorte tagrælinger, sort tag og A-stolper, sort Vizor-logo for og bag, blindvinkelassistent, parkeringssensorer for og bag, automatisk nedblændelig bakspejl, LED-baglyter og LED-blinklys i sidespejle og LED-loftlys.

Den nye Frontera er bygget til at gøre elektrisk mobilitet både praktisk og overkommelig – en ægte elbil til folket.

\* 5 år eller 150.000 fabriksgaranti ved materiale- og fabrikationsfejl på fuldelektriske biler (BEV) solgt af Opel Danmark til en af Opel Danmarks autoriserede forhandlere og solgt af forhandleren efter 22.04.2025. 5 års samlet fabriksgaranti består af 2 års nyvognsgaranti + 3 års Extended Warranty Premium.

\*\* Udstyrsniveauet afhænger af den valgte variant.